*APSTIPRINĀTS:*

*ar iepirkuma komisijas 2023.gada 5.aprīļa*

*sēdes protokolu Nr.4*

**VAS „Latvijas dzelzceļš”**

**sarunu procedūras ar publikāciju**

**„Datortehnikas piegāde „Latvijas dzelzceļš” koncerna vajadzībām”**

**Skaidrojums Nr.2**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | „XXX” ir saņēmusi VAS „Latvijas dzelzceļš” izsludinātās sarunu procedūras ar publikāciju „Datortehnikas piegāde „Latvijas dzelzceļš” koncerna vajadzībām” (Id. Nr. LDZ 2023/61-SPAVC) nolikumu un secinājusi, ka tehniskās specifikācijas prasības ierobežo konkurenci, kas tiek pamatots ar šādiem argumentiem. Vēršam Jūsu uzmanību uz LR Senāta Administratīvo lietu departamenta 2022.gada 6.septembra spriedumu lietā Nr. A420299319, SKA 237/2022, kurā vērtēta VAS „Latvijas dzelzceļš” rīcība sarunu procedūras ar publikāciju rīcība, un tiesa norādījusi, ka arī sarunu procedūrā ar publikāciju būtu jāievēro godīgas konkurences principi. Turklāt saskaņā ar LR Iepirkumu uzraudzības biroja „Iepirkumu vadlīnijas sabiedrisko pakalpojumu sniedzējiem”, kuras piemērojamas arī iepirkumiem, kas veikti piegāžu iepirkumiem virs 42 000 eur, 6.4.4.punktu „*Tehniskās specifikācijas sagatavojamas, tādējādi, ka tās nodrošina vienādas iespējas visiem Pretendentiem,* ***nerada nepamatotus ierobežojumus konkurencei*** *Iepirkumā un* ***nesatur norādes uz specifisku******izcelsmi, īpašiem procesiem, zīmoliem, patentiem vai specifiskiem preču veidiem****. Tehniskās specifikācijas iepirkuma komisija sagatavo, ievērojot Sabiedrisko pakalpojumu sniedzēju iepirkuma likuma 23.pantā, 24. pantā, 25. pantā un 28. pantā noteikto*.”  Turpmāk tiks pierādīts, ka konkursa nolikumā iekļautā tehniskā specifikācija ierobežo konkurenci, pieļaujot piedāvāt tikai viena ražotāja – **HP** datortehniku. Norādām, ka tieši konkurence starp dažādiem ražotājiem ir iemesls cenas samazinājumam, jo IT nozarē piegādātāji piemēro nelielu uzcenojumu ražotāja piedāvātajai cenai. Taču, ja iepirkumā ražotājs konstatē konkurenci ar citiem ražotājiem, tas ir spiests samazināt savas tehnikas pārdošanas cenu (pašizmaksu) šim konkrētajam iepirkumam, lai uzvarētu tajā. Līdz ar to, lai Pasūtītājs nodrošinātu godīgu konkurenci un neizšķērdētu līdzekļus, nepieciešams nodrošināt konkurenci starp vairākiem ražotājiem!  Sarunu procedūras tehniskās specifikācijas 1.pozīcijas „Portatīvais dators” 15. punktā „Pieslēgumu interfeisi” ir noteikta prasība: - „Vismaz 3 gab. USB 3.2 Type-A pieslēguma ports; Vismaz 1 gab. USB Type-C ports (jānodrošina uzlāde, datu apmaiņa, video signāls); Ethernet (RJ-45, var ar pāreju); Vismaz 1 gab. HDMI”. Veicot tirgus izpēti, „XXX” secināja, ka izvirzītajām tehniskās specifikācijas prasībām atbilst tikai HP portatīvie datori. Citi vadošie datoru ražotāji – Dell un Lenovo **neizpilda** tehniskās specifikācijas prasības:   |  |  |  |  | | --- | --- | --- | --- | | Modelis  Prasība | HP EliteBook 645 G9 | DELL Latitude 5430 | Lenovo ThinkPad L14 | | Vismaz 3 gab. USB 3.2 Type-A pieslēguma ports;  Vismaz 1 gab. USB Type-C ports (jānodrošina uzlāde, datu apmaiņa, video signāls);  Ethernet (RJ-45, var ar pāreju);  Vismaz 1 gab. HDMI | 3 gab. USB 3.2 Type-A pieslēguma porti;  1 gab. USB Type-C ports (nodrošina uzlādi, datu apmaiņu, video signālu);  Ethernet (RJ-45);  1 gab. HDMI | 2 gab. USB 3.2 Type-A pieslēguma porti;  2 gab. USB Type-C porti (nodrošina uzlādi, datu apmaiņu, video signālu);  Ethernet (RJ-45);  1 gab. HDMI | 2 gab. USB 3.2 Type-A pieslēguma porti;  2 gab. USB Type-C porti (nodrošina uzlādi, datu apmaiņu, video signālu);  Ethernet (RJ-45);  1 gab. HDMI | | Atbilst tehniskās specifikācijas prasībām? | ATBILST | **NEATBILST** | **NEATBILST** |   Lai nodrošinātu godīgu konkurenci starp datortehnikas ražotājiem, neizšķērdētu VAS „Latvijas dzelzceļš” līdzekļus, un vienlaicīgi izpildītu VAS „Latvijas dzelzceļš” funkcionālās vēlmes pret iegādājamo datortehniku, lūdzam grozīt minēto prasību uz: „ne mazāk kā 4 gab. vismaz USB 3.1 pieslēguma porti no kuriem vismaz 1 ir USB Type-C ports (nodrošina uzlādi, datu apmaiņu, video signālu), ne mazāk kā 1gab Ethernet (RJ-45), ne mazāk kā 1 gab. HDMI ports”. | Lūdzam skatīt sarunu procedūras ar publikāciju Grozījumus Nr.1.  Veiktie grozījumi neizslēdz iespēju piedāvāt nepieciešamos pieslēguma interfeisus un neierobežo konkurenci starp piegādātājiem, jo tiek atļauts realizēt USB 3.1 Type-A skaitu, izmantojot adapteri. |
| 2. | Sarunu procedūras tehniskās specifikācijas 2. pozīcijas „Portu replikators” 2. punktā „Brīvie porti” ir noteikta prasība: - „Vismaz 4x USB Type-A, t.sk. vismaz 2x USB Type-A 3.2 Gen 1;’’. Veicot tirgus izpēti, „XXX” secināja, ka izvirzītajām tehniskās specifikācijas prasībām atbilst tikai HP portatīvie datori. Citi vadošie datoru ražotāji – Dell un Lenovo **neizpilda** tehniskās specifikācijas prasības:   |  |  |  |  | | --- | --- | --- | --- | | Modelis  Prasība | HP USB-C Dock, G5 | DELL WD19S Dock | Lenovo ThinkPad Hybrid Dock | | vismaz 4x USB Type-A, t.sk. vismaz 2x USB Type-A 3.2 Gen 1;  vismaz 1x USB Type-C 3.2 Gen 1 ar lādēšanas jaudu vismaz 15W;  vismaz 2 digitālie videoporti, t.sk. vismaz 1x HDMI;  Audio in (3.5 mm) un out (3.5 mm) vai 1 komb.(in/out); 1x RJ-45 | 4x USB Type-A, t.sk. 4x USB Type-A 3.2 Gen 1;  1x USB Type-C 3.2 Gen 1 ar lādēšanas jaudu 15W;  3 digitālie videoporti, t.sk. 1x HDMI;  1 komb.(in/out);  1x RJ-45 | 3x USB Type-A, t.sk. 3x USB Type-A 3.1 Gen 1;  2x USB Type-C 3.1 Gen 2 ar lādēšanas jaudu 15W;  3 digitālie videoporti, t.sk. 1x HDMI;  Nav Audio;  1x RJ-45 | 5x USB Type-A, t.sk. 3x USB Type-A 3.1 Gen 2;  1x USB Type-C 3.1 Gen 2 ar lādēšanas jaudu 15W;  4x digitālie videoporti, t.sk. 2x HDMI;  1 komb.(in/out);  1x RJ-45 | | Atbilst tehniskās specifikācijas prasībām? | ATBILST | **NEATBILST** | **NEATBILST** |   Lai nodrošinātu godīgu konkurenci starp datortehnikas ražotājiem, neizšķērdētu VAS „Latvijas dzelzceļš” līdzekļus, un vienlaicīgi izpildītu VAS „Latvijas dzelzceļš” funkcionālās vēlmes pret iegādājamo datortehniku, lūdzam grozīt minēto prasību uz: „ne mazāk kā 5 gab. vismaz USB 3.1 pieslēguma porti, no kuriem vismaz 1 ir USB Type-C ports”.  Kā arī lūdzam precizēt vai prasība: “Audio in (3.5 mm) un out (3.5 mm) vai 1 komb.(in/out)” var tik nodrošināta ar pārēju no USB porta?  Nolūkā ievērot godīgas konkurences principus, IUB vadlīnijas un LR Senāta spriedumu, lūdzam veikt grozījumus konkursa nolikuma tehniskajā specifikācijā tā, lai tehniskās specifikācijas prasībām atbilstu vairāk kā viena ražotāja prece. | Lūdzam skatīt sarunu procedūras ar publikāciju Grozījumus Nr.1.  Vienlaikus skaidrojam, ka saskaņā ar veiktajiem grozījumiem, pasūtītāja izvirzītajiem tehniskajiem parametriem atbilst vismaz trīs dažādu ražotāju dokstacijas - *HP G5, Lenovo Thinkpad Hybrid, Dell UD22*. |
| 3. | Vēršam uzmanību, ka šobrīd vairums vadošie portatīvo datoru ražotāji USB portu realizācijai datortehnikā izmanto pieeju 2x USB Type-A un 2x USB Type-C pieslēgumi, tādejādi nodrošinot daudzveidīgāku un attīstītāku pieeju, integrējot vairākus USB Type-C (tostarp Thunderbolt) portus, ņemot vērā universālās USB Type-C izmantošanas tendences un priekšrocības (augstāks datu pārsūtīšanas ātrums, lielāka jaudas padeve, daudzpusība).  Esošā tehniskā specifikācija ar 3x USB Type-A portiem, pie tam, iespējams, portatīvie datori tiks lietoti kopā ar sarunu procedūrā esošajām aksesuāru pozīcijām (portu replikators, bezvadu klaviatūra un pele, kas neizmanto ārējus adapterus un neaizņem datora portus), norāda, ka Pasūtītāja izstrādātā tehniskā specifikācija ir attiecināta uz viena konkrēta ražotāja iekārtām.  Lūdzam sarunu procedūras priekšmeta 1. pozīcijai „Portatīvais dators” prasību Nr. p.k. 15 izteikt sekojošā redakcijā:   |  |  |  | | --- | --- | --- | | **Nr.**  **p.k.** | **Komponente** | **Pasūtītāja/pircēja izvirzītās minimālās prasības\*\*** | | 15 | Pieslēgumu interfeisi | Vismaz 2 gab. USB Type-A pieslēguma porti;  Vismaz 2 gab. vismaz USB 3.2 Gen 2 Type-C porti, no kuriem ar vismaz vienu jānodrošina uzlāde, datu apmaiņa, video signāls;  Ethernet (RJ-45, var ar pāreju);  Vismaz 1 gab. HDMI |   Minētā pieslēgumu interfeisu prasība jaunajā redakcijā ļaus Pasūtītājam būtiski palielināt Pretendentu skaitu iepirkumā, nodrošinot konkurenci starp portatīvo datoru ražotājiem un Pretendentiem, ļaus Pasūtītājam iegādāties ne mazāk kvalitatīvu tehniku par saimnieciski izdevīgāku cenu, ļaus nodrošināt koncerna darbiniekiem tehniku ar aktuālu pieeju mūsdienu tehnoloģiskajiem risinājumiem, kā arī novērsīs šaubu ēnu par pielāgotu tehnisko specifikāciju konkrētam ražotājam vai pretendentam. | Lūdzam skatīt sarunu procedūras ar publikāciju Grozījumus Nr.1.  Veiktie grozījumi neizslēdz iespēju piedāvāt nepieciešamos pieslēguma interfeisus un neierobežo konkurenci starp piegādātājiem, jo tiek atļauts realizēt USB 3.1 Type-A skaitu, izmantojot adapteri. |